স্বেচ্ছাসেবীদের বড় একটি অংশ প্লাটফর্মের নিচে রেল লাইনের ময়লা-আবর্জনা পরিস্কার করতে শুরু করেন। অপর একটি অংশ প্লাটফর্মে ঝাড়– দিয়ে আবর্জনাগুলো এক স্থানে জমা করতে শুরু করেন। এরপর সেগুলো বেলচা দিয়ে তুলে পৌরসভার গাড়িতে ফেলা হয়। বিডি ক্লিন-বগুড়ার সদস্য কানিজ রেজা জানান, রেলওয়ে স্টেশন এলাকায় পরিচ্ছন্ন অভিযান চালানো রীতিমত চ্যালেঞ্জিং ছিল। তিনি বলেন, ‘এত ময়লা ও আবর্জনা দেখে আমাদের অনেকেই একটু চিন্তিত ছিলাম। কিন্তু অবাক হয়ে দেখলাম বেশি ময়লা আর আবর্জনা দেখে আমাদের সদস্যরা আরও বেশি সক্রিয় হলেন এবং পরিশ্রমও করলেন। তারা ১ মিনিট বিশ্রামও নেননি।